***Detailplaneeringu avaliku väljapaneku ja avaliku arutelu tulemused***

Liivamäe küla Oru tee 7 maaüksuse ja lähiala detailplaneeringu avalik väljapanek toimus 14.08. – 28.08.2023. Avaliku väljapaneku jooksul esitasid ümbritsevate maaüksuste omanikud arvamusi ja ettepanekuid detailplaneeringuga kavandatud jalgtee kohta. Kavandatav jalgtee oli plaanis rajada planeeritava maaüksuse lõunaossa, olemasolevate maaüksuste lähedusse ja see hakkaks ühendama piirkonna kahte laste mänguväljakut ja võimaldaks turvalist liiklemist kogu piirkonna elanikele jalgsi. Kokku laekus 8 vastuväidetega kirja. 05.09.2023 toimunud avalikul arutelul viibis 3 naabermaaüksuste omanikku, keda kavandatav jalgtee hakkaks kõige ena mõjutama. Arutelul pakuti välja kavandatava jalgtee uus asukoht, mis pakuks kompromisslahendust kohal viibinud kinnistute omanikele ja ülejäänud vastuväiteid esitanud piirkonna elanikele. Väljapakutud lahendus kanti detailplaneeringu joonisele ja edastati vastuväiteid esitanud isikutele seisukoha saamiseks. Juhul kui vastuväiteid esitanud isikud võtavad oma vastuväiteid tagasi, siis muudetakse kompromisslahendusele vastavalt detailplaneeringu kõik joonised ja vajadusel seletuskirja ning minnakse sellise lahenduse kohaselt menetlusega edasi. Juhul kui vastuväiteid esitanud isikud jäävad vastuväidete juurde või ei anna teada oma soovist vastuväidetest loobuda, saadab vald planeeringu ministeeriumile järelevalve korras seisukoha võtmiseks.